44. ΝΟΜΟΘΕΤ. ΔΙΑΤΑΓΜΑ υπ' αριθ. 242 της 19/25 Ιουλ. 1969 (ΦΕΚ Α' 144) Περί ρυθμίσεως θεμάτων αφορώντων επέκτασιν συστημάτων και καταλόγων εκλογικών βιβλιαρίων και καταλόγων κατ' ενορίας. Άρθρ.1.-Αι προθεσμίαι των άρθρ. 14, 17, 18, 19 και 20 του υπ' αριθ. 592/1963 Β.Δ/τος, δύνανται να παρατείνωνται δι' αποφάσεων του Υπουργού των Εσωτερικών. Άρθρ.2.-1.Μέχρι της οριστικοποιήσεως κατά Νόμον των νέων εκλογικών καταλόγων βιβλιαρίων και καταλόγων κατ' ενορίας, ισχύουν οι υφιστάμενοι κωδικοποιημένοι εκλογικοί κατάλογοι και τα παραρτήματα αυτών. 2.Δι' αποφάσεων του Υπουργού Εσωτερικών δύναται ως προς τους καταλόγους τούτους: α) να παρατείνεται η ισχύς αυτών μέχρι της λεξικογραφήσεως και κωδικοποιήσεως των νέων καταλόγων εκλογικών βιβλιαρίων και καταλόγων κατ' ενορίας, και β) να καθορίζεται ο τρόπος ενημερώσεως αυτών, διά της προσθήκης εις αυτούς των εκλογέων, των εγγραπτέων ή μετεγγραπτέων κατά τας μεταγενεστέρας του έτους 1968 αναθεωρήσεις. 